|  |  |  |
| --- | --- | --- |
| http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË**  **SKUPŠTINA OPSTINE - SUVA REKA**  **MUNICIPALITY OF SUHAREKA** |  |

**PROCESVERBAL IV/2021**

I mbajtur me rastin e mbledhjes së 4 (katërt) për vitin 2021 të Komitetit për Politikë dhe Financa të KK Suharekë

**Vendi: KK Suharekë**

**Zyra: Salla e Bordit të Drejtorëve**

**Data: 21.04.2021**

**Ora : 10:00**

**Prezentë: Të pranishëm tjerë:**

**z. Bexhet Kuçi – kryesues Kryetari i komunës z. Bali Muharemaj**

*z. Nexhat Ramadani* Habibe Bytyqi – zyrtare për barazi gjinore

*zonj.- Shqipe Ramaj* Reshat Reshitaj – Zyrtar për informim

*zonj.- Mirlinda Muqa* Përfaqësuesi i OSBE-së

*z. Jeton Rrakaqi* Përfaqësuesi i LMT-së

*znj.Shkëndije Zenelaj*

*z****.*** *Leonard Shala*

Mbledhjen e hapi dhe e kryesoi Kryesuesi i Kuvendit z. Bexhet Kuçi i cili propozoi këtë:

**Rend dite**

1. **Miratimi i procesverbalit nga mbledhja e kaluar;**
2. **Shqyrtimi i projekt - vendimit për shfuqizimin e vendimeve;**
3. **Shqyrtimi i projekt - vendimit për caktimin e vlerës së bonos banimit pë vitin 2021;**
4. **Shqyrtimi i projekt - vendimit për ri - alokimin e mjeteve branda fondit burimor (38),Granti Qeveritar-Rezervat për vitin fiskal 2021 nga projektet kapitale;**

**Kryesuesi** - përshëndet të pranishmit dhe i nofton me rendin e ditës.Kemi kërkesë për një pikë shtesë nga shefi i gr.parlamantar të PDK-së për emërtimin e gjimnazit “Jeta e Re”.

**Nexhat Ramadani** – përshëndet të pranishmit.Kemi pas një seancë e cila është ndërpre për shkak të mungesës së forumit,dhe kërkesa jonë eshtë që të vazhdohet ajo seancë,pastaj të vazhdohet me seancën tjetër.

**Avni Bytyqi -** është ligji për arsim dhe udhezimi administrativse si të emërtohen shkollat,andaj mos ta marrim një hap paraprak.

**Jeton Rrakaqi** - ne jemi konsultu, dhe kërkesa dërgohet mas vendimit të Asamblesë.

**Habibe Bytyqi –** është ri emërim sepse emrin e ka Jeta e Re**.**

**Avni Bytyqi** - të shkojmë sipas procedurave si e kërkon udhëzimi në mënyrë që mos të kthehet prap ne piken zero.

**Nexhat Ramadani** – nëse ne paraprakisht e dimë për procedurat e tilla,nuk është mirë me dal para aktit të kyer.

**Jeton Rrakaqi** – unë kam fillu si duhet me procedura.

**Nexhat Ramdani** – nese ka sqarime që duhen procedura, mos të ngutemi.

**Avni Bytyqi** – unë them që vetëm të mos ngutemi dhe shkojmë sipas procedurave,sepse e di që kërkesa vje prej këshillit drejtues te shkolles me tre propozime dhe pastaj ne e dërgojmë në ministri.

**Kryesuesi -** e hedh në votim rendin e ditës me pikën shtesë.

**Unaninisht Miratohet**

**Pika 1. Miratimi i procesverbalit nga mbledhja e kaluar;**

**Kryesuesi** - e hedh në votim

**Unanimisht** **Miratohet**

**Pika 2. Shqyrtimi i projekt - vendimit për shfuqizimin e vendimeve;**

**Kryesuesi -** e elaboron këtë pikë dhe hap debatin.

**Jeton Rrakaqi** - kërkon sqarime.

**Nexhat Ramadani** – në seancat e kalura ka qenë kërkesë për një raport për gjendjen e përgjithshme.

**Avni Bytyqi** – komisioni i themeluar nga zyra e Kryetarit pas vlerësimit ka konstatu që këta persona që nuk i kanë përmbush obligimet sipas kontratës,i rekomandojnë Kryetarit për ndërprerjen e këtyre kontratave.

**Leonard Shala** - a është në proces edhe zona industriale në Shirokë,dhe pse nuk është bo një hap edhe atje?

**Agim Bylykbashi** – është në proces dhe zona industriale,jemi duke bërë një raport dhe kemi me dal me rekomandime.

**Kryesuesi** – e hedh në votim

**Unanimisht Miratohet**

**Pika 3. Shqyrtimi i projekt - vendimit për caktimin e vlerës së bonos banimit pë vitin 2021;**

**Kryesuesi** - e elaboron këtë pikë dhe hap debatin.

**Mirlinda Muqa** - A mundemi me fut një pikë edhe për femrat që janë kryefamiljare dhe që nuk kanë të ardhura.

**Avni Bytyqi** - edhe pse nuk ceket, interesi i Kryetarit të Komunës dhe i Nënkryetares ka qenë që të jenë përfituese dy ose tri familje.Pra gratë vetushqyese dhe gratë që kanë pas dhunë në familje

**Kryesuesi** - e hedh në votim

**Unanimisht** **Miratohet**

**Pika 4. Shqyrtimi i projekt - vendimit për ri - alokimin e mjeteve branda fondit burimor (38),Granti Qeveritar-Rezervat për vitin fiskal 2021 nga projektet kapitale;**

**Kryesuesi -** e elaboron këtë pikë.Kemi zyrtarin financiar për sqarime më të hollësishme.

**Fadil Kryeziu** – përshëndet të pranishmit.Kërkojmë falje,mirëpo me vonesë është kthy nga Ministria e financave.Totali i rezervave është 649.276 euro,ku janë pranu vetëm katër projekte dhe pjesa tjetër ka mbet në mallra dhe shërbime.Ne jemi të obligum me qit projekte të reje,përndryshe nuk mund ti shpenzojmë këto mjete.

**Jeton Rrakaqi** – shpronësimi i rrugës “Lagjja e Bajraktarëve” dhe ndërtimi i shetitorës,kërkoj sqarim ,a është ajo apo jo?

**Kryetari** – është ajo.Nuk ka qenë me buxhet të Komunës,por të Ministrisë së Administratës.Vitin e kalum kemi fillu në fund të qershorit me procedura dhe ka qenë një marrëveshje me bashkëfinancim. - Jem tu shpronësu edhe lëndë të viteve të 90-ta,përmend disa prej tyre.

**Leonard Shala** - Kryetar,emergjente ka qenë prona e Dubiqakut,por nuk arsyetohet me thanë po na padisin.Nuk ka më investime në prona private,sepse kësi soji do të përfundojmë me shumë lëndë në gjykata. - Te lagjja e Bajraktarëve,mos është bo ndonjë gabim,sepse këtu thotë që shpronësimi 135.000 dhe ndërtimi 55.000.

**Fadil Kryeziu -** kërkoj falje,mirëpo është bo një gabim teknik te projekt vendimi.

**Jeton Rrakaqi** - sa është vlera e luigj Nikollës dhe sa është e Dubiqakut.

**Kryetari -** vlera e Luig Nikollës është 59.000,mirëpo këto nuk dalin për Dubiqak,por së paku të fillojmë për arsye se aty do të vendos komisioni prej Minisrisë.

**Leonard Shala** - te shpronësimet te Dubiqaku,pse nuk po tenton me kompenzu me pronë?

**Kryetari** – është komisioni,ata ashtu kanë vendos,është edhe vendimi,shikone.Ju i dini procedurat.Unë ju kuptoj juve,por kur kam ardh unë,ka qenë duke u punu rruga Reqan dhe Bukosh,ne e kemi kry fazën përfundimtare dhe lënda është në Gjykatë.Nuk mund ti ndal unë.Tash kemi pagu për Buzhalë për vitet 80-ta dhe kemi dhe shpronsime të tjera.

**Leonard Shala** - pse mi pagu pronat kur mundemi mi këmby.Qështja e infarsrtukturës së varrezave dhe ndërtimi i parqeve retroaktive,mendoj me e zvogëlu këtë dhe me qu te varrezat,sepse në parqe kemi investu mjaft dhe ma emergjente është çështja e varrezave.

**Kryetari** - Projekti detal i varrezave kushton 5.000.000 euro.Bashkësia islame vazhdimisht kërkon kapellë.Ne pretendojmë qe sivjet me fillu me procedura,së paku parkingun,kapellën dhe me fillu një hekter me përpunu.

**Nexhat Ramadani** – unë e pranoj pse kanë ardh këto,por pse të vin dy tre herë.Është dasht me bisedu,me pas njëfar dakordimi.Edhe unë pajtohem me Leonardin për çështjen e varrezave.

**Kryetari** - shihni që edhe para një viti ka qenë mirëmbajtja dhe pastrimi i qytetit.Kanë thënë shtone edhe fshatrat,e kemi shtu dhe prap s’ka kalu.Është qëllimi i tyre, kanë nevojë për mjete,po dojn mi nal mjetet.Nëse i shohim projektet ,vitin e kalum kan qenë të njëjta.

**Agim Bylykbashi** - ne e dim që disa Komunave ju kanë pranu të gjitha projektet dhe disave jo.

**Kryetari** - edhe ne kemi pas memorandume,u hek sheshi,rruga Baqevc që lidhet me Korishin në vlerë 2 milion euro.Pastaj e dini që sa mjete janë dhanë për ujë,por nuk është obligim i Komunës por i Hidroregjionit.

**Fadil Hoxha** - pra u vendos që ndërtimi i parqeve me kalu te ndërtimi i infrastrukturës(varrezat e qytetit në Suharekë).

**Kryetari -** kemi problem me pandeminë,ku kemi 1508 raste zyrtare,73 vdekje zyrtare.Unë jam i pajtimit që ky vendim me u shfuqizu me një maj,ose duhet me marrë një vendim me prish naj projekt.

**Kryesuesi** - e hedh në votim pikën 4 me ndryshimin që u tha.

**Unanimisht Miratohet**

**Pika 5.** Kerkesa e grupit parlmentar te PDK-se

**Kryesuesi -** e hedh në votim kërkesën e grupit parlamentar të PDK-së

**Unanimisht Miratohet**

**Nexhat Ramadani -** mendoj që është e drejtë e jona që të vazhdohet seanca që është ndërpre.Mbas diskutimeve në Asamble dhe leximit të deklaratës,shumica e kanë lëshu seancënUnë kërkoj takim nesër në orën 10 me ju,që të diskutojmë për këtë çështje dhe të dakordohemi,nëse jo të vazhdohet seanca.

**Kryesuesi** - seanca ka ngelë te pika që ju e keni ngrit si qeshtje,dhe kanë dalë disa nga seanca, nuk ka pas forum dhe është ndërpre seanca.Sikur deklarata juaj t’kish ardh me kohë bashkë me kërkesën,krejt në rregull do të ishte,dhe ajo ishte revoltimi që asamblistët e lëshuan seancën.Unë nuk mund ti ndal.

**Nexhat Ramadani** - kërkesa jonë është decidive dhe ju si kryesues e keni obligim ligjor me vazhdu seancën,ndërsa për deklaratë e pranojmë që u dasht me u konsultu.

**Leonard Shala** - kushdo që ka një çështje në interes të qytetarëve e mbështes,mirëpo jam kundër kësaj deklarate dhe mendoj që nuk është e nevojshme.

**Kryetari -** unë me sa e di deklaratat në seanca nuk votohen,të gjitha këto ndryshime janë kërkesa të fshatrave,disa asambleistave.Ju mundeni mi qu lëndët në prokurori,mirëpo keni të drejtë me dal edhe në shtyp.

**Nexhat Ramadani -** kuvendi nxjerr rezoluta.

**Avni Bytyqi** - është e vërtetë që kem votu deklarata, por jo të natyrës së tillë, pra jo deklarata që kanë kriju efekt juridik por kane qen deklarata politike. Kjo deklaratë që është pretendu që ekzekutivi ka bo shkelje atëherë nëse konstatoni që ekzekutivi ka bo shkelje ju si Kuvend e keni obligim ligjor me shku në prokurori mi dorzu dokumentat.

**Kryetari** - si mendoni për propozimin për kovid?

**Leonard Shala** - ky vendim veq është marrë,besoj duhet të mendohet me ndal për sivjet dhe kur miratohet buxheti për vitin tjetër me planifiku një shumë për këtë.

**Jeton Rrakaqi -** unë jam kundër.

**Nexhat Ramadani -** ka qenë shqetësim edhe i joni.Nëse është ndonjë mundësi ,të hiqet naj projekt dhe të vazhdohet sepse ndërprerja e kësaj po diskriminohet.

**Takimi përfundoi: 11:10 Procesmbajtësja:**

Dafina Haziraj